S-881/2012

Mál þetta, sem dómtekið var 16. nóvember 2012, er höfðað með ákæru útgefinni af ríkissaksóknara 5. nóvember 2012 á hendur K-x-x U-x-x A-x-x, sem kveðst vera þýskur ríkisborgari, fæddum 16. janúar 1972, fyrir stórfellt fíkniefnalagabrot, með því að hafa mánudaginn 27. ágúst 2012 staðið að innflutningi á 1.286,59 g af kókaíni ætluðu til söludreifingar hér á landi í ágóðaskyni. Fíkniefnin, sem unnt er að framleiða um 1.637 g af efni úr miðað við 22% styrkleika, flutti ákærði til Íslands sem farþegi með flugi FI205 frá Kaupmannahöfn, falin í líkama sínum í 108 pakkningum, en hann var handtekinn við komu til Keflavíkurflugvallar.

Þetta er talið varða við 173. gr. a almennra hegningarlaga nr. 19/1940, sbr. 1. gr. laga nr. 64/1974, sbr. 1. gr. laga nr. 32/2001.

Þess er krafist að ákærði verði dæmdur til refsingar og greiðslu alls sakarkostnaðar.

Jafnframt er þess krafist að gerð verið upptæk ofangreind fíkniefni sem hald var lagt á, samkvæmt 6. mgr. 5. gr. laga um ávana- og fíkniefni nr. 65/1974 og 2. mgr. 14. gr. reglugerðar nr. 233/2001, sbr. reglugerð nr. 848/2002.

Ákærði krefst vægustu refsingar er lög leyfa. Þá gerir verjandi ákærða kröfu um hæfilega þóknun sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sitt. Sannað er með játningu ákærða og öðrum gögnum málsins að hann er sekur um þá háttsemi sem honum er gefin að sök og er brot hans rétt heimfært til refsiákvæða í ákæru.

Ákærði er fæddur í janúar 1972. Hann hefur ekki áður gerst sekur um refsiverða háttsemi svo vitað sé. Hann hefur skýlaust játað brot sitt og er það virt honum til málsbóta. Einnig ber að líta til þess að ekki er annað komið fram í málinu en að hann sé svokallað burðardýr. Til refsiþyngingar horfir að um var að ræða mikið magn af hættulegum fíkniefnum sem voru ætluð til sölu og dreifingar. Styrkleiki þeirra telst hins vegar ekki mikill, en samkvæmt matsgerð rannsóknastofu Háskóla Íslands í lyfja- og eiturefnafræði var hann 29%, sem samsvarar 32% af kókaínklóríði. Að öllu þessu virtu þykir refsing ákærða hæfilega ákveðin fangelsi í 15 mánuði. Til frádráttar refsingu ákærða kemur gæsluvarðhald sem hann hefur sætt frá 28. ágúst 2012.

Að kröfu ákæruvaldsins og með vísan til framangreindra laga- og reglugerðarákvæða skulu upptæk til ríkissjóðs 1.286,59 g af kókaíni, sem lögregla lagði hald á.

Með vísan til 1. mgr. 218. gr. laga nr. 88/2008 ber að dæma ákærða til að greiða sakarkostnað, alls 1.232.560 krónur. Samkvæmt yfirliti um sakarkostnað er um að ræða samtals 705.460 krónur og þóknun verjanda þykir hæfilega ákveðin, með hliðsjón af tímaskýrslu, 527.100 krónur, að meðtöldum virðisaukaskatti, auk aksturskostnaðar að fjárhæð 80.605 krónur.

Dóm þennan kveður upp S-kvk-nf B-kvk-nf héraðsdómari.

D ó m s o r ð:

Ákærði, K-x-x U-x-x A-x-x, sæti fangelsi í 15 mánuði. Til frádráttar refsingu ákærða kemur gæsluvarðhald sem hann hefur sætt frá 28. ágúst 2012.

Þá sæti ákærði upptöku á 1.286,59 g af kókaíni, sem lögregla lagði hald á.

Ákærði greiði 1.232.560 krónur í sakarkostnað, þar með talda 527.100 króna þóknun verjanda síns, J-kvk-ef S-kvk-ef héraðsdómslögmanns, og aksturskostnað að fjárhæð 80.605 krónur.

S-kvk-nf B-kvk-nf